**ส่วนที่ 1**

**สภาพทั่วไปและข้อมูลพื้นฐาน**

**1. ด้านกายภาพ**

**1.1 ที่ตั้งของหมู่บ้านหรือชุมชนหรือตำบล**


องค์การบริหารส่วนตำบลหนองกง ได้รับการยกฐานะจากสภาตำบลหนองกง ตั้งเป็นองค์การบริหารส่วนตำบล เมื่อวันที่ 23 กุมภาพันธ์ 2540 ที่ทำการองค์การบริหารส่วนตำบลหนองกง ตั้งอยู่ที่บ้านหนองตาไก้ หมู่ที่ 3 ตั้งอยู่ทางทิศตะวันออกเฉียงเหนือของอำเภอนางรอง ระยะทางประมาณ 14 กิโลเมตร มีเนื้อที่ประมาณ 31.7 ตารางกิโลเมตร หรือประมาณ 19,812 ไร่ โดยมีอาณาเขตติดต่อกับองค์การบริหารส่วนตำบลอื่นๆ ดังนี้

**ทิศเหนือ** มีอาณาเขตติดต่อกับองค์การบริหารส่วนตำบลหนองยายพิมพ์ อำเภอนางรอง

**ทิศใต้** มีอาณาเขตติดต่อกับองค์การบริหารส่วนตำบลถนนหัก อำเภอนางรองและตำบล อีสานเขต ตำบลเฉลิมพระเกียรติ

**ทิศตะวันออก** มีอาณาเขตติดต่อกับองค์การบริหารส่วนตำบลหนองโสน อำเภอนางรอง

**ทิศตะวันตก** มีอาณาเขตติดต่อกับองค์การบริหารส่วนตำบลหนองยายพิมพ์ อำเภอนางรอง

****

**1.2 ลักษณะภูมิประเทศ**

ตำบลหนองกง ประกอบไปด้วย 11 หมู่บ้าน ได้แก่ หมู่ที่ 1 บ้านหนองกง หมู่ที่ 2 โคกพัฒนา หมู่ที่ 3บ้านหนองตาไก้ หมู่ที่ 4 บ้านหนองตาไก้น้อย หมู่ที่ 5 บ้านตาตึ๊ด หมู่ที่ 6 บ้านโคกพลวง หมู่ 7 บ้านโคกศรีพัฒนา หมู่ที่ 8 บ้านบุตาเวสน์ หมู่ที่ 9 บ้านโคกก้านเหลือง หมู่ที่ 10 บ้านหนองพลวง หมู่ที่ 11 บ้านหนองบัว สภาพภูมิประเทศส่วนใหญ่เป็นพื้นที่ราบ มีฐานเศรษฐกิจที่หลากหลาย มีเอกลักษณ์วัฒนธรรมที่โดดเด่น อีกทั้งมีโครงสร้างพื้นฐาน มีการเกษตร การค้า การบริการ การท่องเที่ยว

**1.3 ลักษณะภูมิอากาศ**

ลักษณะอากาศมีลักษณะร้อนชื่น อากาศเปลี่ยนแปลงไปตามฤดู ซึ่งมี 3 ฤดู ดังนี้

**ฤดูร้อน** เริ่มตั้งแต่กลางเดือนกุมภาพันธ์ไปจนถึงกลางเดือนพฤษภาคม อากาศร้อนและแห้งแล้ง แต่บางครั้งอาจมีอากาศเย็น บ้างครั้งเกิดพายุฝนฟ้าคะนองและลมกระโชกแรงหรืออาจมีลูกเห็บตกก่อให้เกิดความเสียหายแก่ประชาชนทุกปี เรียกว่า “พายุฤดูร้อน” อากาศร้อน จะมีอุณหภูมิระหว่าง 35 – 39.9 องศาเซลเซียส ร้อนจัด มีอุณหภูมิประมาณ 40 องศาเซลเซียสขึ้นไป

**ฤดูฝน** เริ่มตั้งแต่กลางเดือนพฤษภาคม ฝนตกมากในช่วงเดือน พฤษภาคม – ตุลาคม แต่อาจเกิด“ช่วงฝนทิ้ง” ซึ่งอาจนานประมาณ 1 – 2 สัปดาห์หรือบางปีอาจเกิดขึ้นรุนแรงและมีฝนน้อยนานนับเดือน ในเดือนกรกฎาคม แต่ในเขตเทศบาลไม่เคยเกิดอุทกภัยรุนแรง มีฝนตกเฉลี่ยประมาณ 900 มิลลิเมตร

**ฤดูหนาว** เริ่มตั้งแต่กลางเดือนตุลาคมถึงกลางเดือนกุมภาพันธ์ ในช่วงกลางเดือนตุลาคมนานราว 1-2 สัปดาห์ เป็นช่วงเปลี่ยนฤดูจากฤดูฝนเป็นฤดูหนาว อากาศแปรปรวนไม่แน่นอน อาจเริ่มมีอากาศเย็นหรืออาจยังมีฝนฟ้าคะนอง อากาศหนาวอุณหภูมิต่ำสุด ประมาณ 18 องศา

**1.4 ลักษณะของดิน**

ลักษณะดินโดยทั่วไปเป็นดินร่วนปนทราย ประมาณ 75 % ดินลูกรังประมาณ 10 % ลักษณะดินในพื้นที่เป็นดินเหนียวประมาณ 15 % เหมาะแก่การทำการเกษตรและปลูกข้าว

**2. ด้านการเมือง/การปกครอง**

- ฝ่ายนิติบัญญัติ หรือสภาองค์การบริหารส่วนตำบลหนองกง มีจำนวน 11 หมู่บ้าน ประกอบด้วยสมาชิกสภาองค์การบริหารส่วนตำบลหนองกงซึ่งประชาชนเลือกตั้ง จำนวน 22 คน อยู่ในตำแหน่งคราวละ 4 ปี

- ฝ่ายบริหาร หรือคณะผู้บริหาร ประกอบด้วยนายก อบต. 1 คน รองนายก 2 คน และเลขานุการนายก 1คน คณะผู้บริหารมีอำนาจหน้าที่ควบคุมรับผิดชอบในการบริหารงานองค์การบริหารส่วนตำบลหนองกงตามกฎหมาย

**2.1 เขตการปกครอง**

องค์การบริหารส่วนตำบลหนองกงได้รับการยกฐานะจากสภาตำบลหนองกง จัดตั้งเป็นองค์การบริหารส่วนตำบลหนองกง อำเภอนางรอง เมื่อวันที่ 23 กุมภาพันธ์ 2540

นับแต่ได้รับการจัดตั้งเป็นองค์การบริหารส่วนตำบลหนองกง ได้ปฏิบัติภารกิจตามอำนาจหน้าที่เป็นอย่างดีมาตลอด แม้จะยังไม่มีสำนักงานถาวรในการปฏิบัติงานก็ตาม และได้ดำเนินการก่อสร้างอาคารที่ทำการองค์การบริหารส่วนตำบลหนองกงขึ้น หมู่ที่ 3 บ้านหนองตาไก้ และในข้อบังคับงบประมาณรายจ่ายประจำปีงบประมาณ พ.ศ. 2549 ให้ดำเนินการก่อสร้างอาคารสำนักงานองค์การบริหารส่วนตำบลหนองกง เพื่อรองรับการขยายงานขององค์การบริหารส่วนตำบลหนองกง และได้เปิดใช้บริการมาจนถึงปัจจุบัน

ที่ทำการองค์การบริหารส่วนตำบลหนองกง ตั้งอยู่ที่บ้านหนองตาไก้ หมู่ที่ 3 บ้านหนองตาไก้ ตั้งอยู่ทางทิศตะวันออกเฉียงเหนือของอำเภอนางรอง ระยะทางประมาณ 14 กิโลเมตร พื้นที่ 31.70 ตารางกิโลเมตร หรือประมาณ 19,812 ไร่ คลุมพื้นที่ตำบลหนองกงทั้งตำบล

โดยมีอาณาเขตติดต่อกับองค์การบริหารส่วนตำบลอื่นๆ ดังนี้

**ทิศเหนือ** มีอาณาเขตติดต่อกับองค์การบริหารส่วนตำบลหนองยายพิมพ์ อำเภอนางรอง

**ทิศใต้** มีอาณาเขตติดต่อกับองค์การบริหารส่วนตำบลถนนหัก อำเภอนางรองและตำบล อีสานเขต ตำบลเฉลิมพระเกียรติ

**ทิศตะวันออก** มีอาณาเขตติดต่อกับองค์การบริหารส่วนตำบลหนองโสน อำเภอนางรอง

**ทิศตะวันตก** มีอาณาเขตติดต่อกับองค์การบริหารส่วนตำบลหนองยายพิมพ์ อำเภอนางรอง

**อบต.หนองกง แบ่งเขตการปกครองดังนี้**

|  |  |  |  |  |
| --- | --- | --- | --- | --- |
| **หมู่ที่** | **ชื่อหมู่บ้าน** | **ชื่อ-สกุล** | | **ตำแหน่ง** |
| 1 | บ้านหนองกง | นายสมัค มะลิวรรณ์ |  | ผู้ใหญ่บ้าน |
| 2 | บ้านโคกพัฒนา | นายอนันทปรีชา มะลิวรรณ์ |  | ผู้ใหญ่บ้าน |
| 3 | บ้านหนองตาไก้ | นายสุจินต์ ดีสวัสดิ์ |  | ผู้ใหญ่บ้าน |
| 4 | บ้านหนองตาไก้น้อย | นายประวิทย์ บุตรราช |  | ผู้ใหญ่บ้าน |
| 5 | บ้านตาตึ๊ด | นายนพรัตน์ ไขรัมย์ |  | ผู้ใหญ่บ้าน |
| 6 | บ้านโคกพลวง | นายบุญทัน โยโพธิ์ |  | ผู้ใหญ่บ้าน |
| 7 | บ้านโคกศรีพัฒนา | นางสาวจตุพร ศรชัย |  | กำนันตำบลหนองกง |
| 8 | บ้านบุตาเวสน์ | นายชุมพล อาญาเมือง |  | ผู้ใหญ่บ้าน |
| 9 | บ้านโคกก้านเหลือง | นายสนับ สมานชาติ |  | ผู้ใหญ่บ้าน |
| 10 | บ้านหนองพลวง | นายเสวียน ใยสิงห์ |  | ผู้ใหญ่บ้าน |
| 11 | บ้านหนองบัว | นายชำนาญ สุดงาม |  | ผู้ใหญ่บ้าน |

**2.2 การเลือกตั้ง**

ประชาชนในเขตองค์การบริหารส่วนตำบลหนองกง ส่วนใหญ่ร่วมกิจกรรมทางการเมืองเสมอมาและประชาชนในเขตตำบลยังมีส่วนร่วมในการบริหารงาน การช่วยเหลืองาน อบต. เสนอแนะในกิจกรรมของ อบต.ในการดำเนินงานต่างๆ เช่น การประชุมประชาคมในการจัดแผนพัฒนาตำบลประชุมประชาคมแก้ไขปัญหา ความยากจน ฯลฯ

**จำนวนผู้มีสิทธิเลือกตั้ง (ข้อมูลเมื่อวันที่ 14 ตุลาคม พ.ศ. 2556)**

- จำนวนผู้มีสิทธิเลือกตั้งนายกองค์การบริหารส่วนตำบล 4,667 คน

- จำนวนผู้มีสิทธิเลือกตั้งสมาชิกสภาองค์การบริหารส่วนตำบล 4,667 คน

**จำนวนผู้มาใช้สิทธิเลือกตั้ง ครั้งล่าสุด (พ.ศ. 2556)**

- จำนวนผู้มาใช้สิทธิเลือกตั้งนายกและสมาชิกสภาองค์การบริหารส่วนตำบลหนองกง 3,454 คน จากผู้มีสิทธิเลือกตั้งทั้งสิ้น 4,667 คน คิดเป็นร้อยละ 74.00

**3. ประชากร**

**3.1 ข้อมูลเกี่ยวกับจำนวนประชากร**

|  |  |  |  |  |  |  |
| --- | --- | --- | --- | --- | --- | --- |
| **หมู่ที่** | **ชื่อบ้าน** | **จำนวนประชากร** | | | **จำนวนครัวเรือน** | **ชื่อผู้นำ** |
| **ชาย** | **หญิง** | **รวม** |
| 1 | บ้านหนองกง | 240 | 256 | 496 | 130 | นายสมัค มะลิวรรณ์ |
| 2 | บ้านโคกพัฒนา | 388 | 429 | 817 | 229 | นายอนันทปรีชา มะลิวรรณ์ |
| 3 | บ้านหนองตาไก้ | 366 | 385 | 751 | 205 | นายสุจินต์ ดีสวัสดิ์ |
| 4 | บ้านหนองตาไก้น้อย | 290 | 308 | 598 | 145 | นายประวิทย์ บุตรราช |
| 5 | บ้านตาตึ๊ด | 315 | 313 | 628 | 170 | นายนพรัตน์ ไขรัมย์ |
| 6 | บ้านโคกพลวง | 195 | 197 | 392 | 111 | นางสาวจตุพร ศรชัย (กำนัน) |
| 7 | บ้านโคกศรีพัฒนา | 423 | 454 | 877 | 264 | นายสมภาพ มั่งคั่ง |
| 8 | บ้านบุตาเวสน์ | 210 | 236 | 446 | 113 | นายชุมพล อาญาเมือง |
| 9 | บ้านโคกก้านเหลือง | 108 | 106 | 214 | 50 | นายสนับ สมานชาติ |
| 10 | บ้านหนองพลวง | 339 | 321 | 660 | 149 | นายเสวียน ใยสิงห์ |
| 11 | บ้านหนองบัว | 202 | 197 | 399 | 84 | นายชำนาญ สุดงาม |
| **รวม** | | **3,076** | **3,202** | **6,278** | **1,650** |  |

ข้อมูล จาก สำนักงานทะเบียนอำเภอนางรอง ณ เดือน พฤษภาคม พ.ศ. 2562

**4. สภาพทางสังคม**

**4.1 การศึกษา**

สถานศึกษาในเขตองค์การบริหารส่วนตำบลหนองกง มีโรงเรียนประถมศึกษา จำนวน 3 แห่ง โรงเรียนมัธยมศึกษา จำนวน - แห่ง ศูนย์พัฒนาเด็กเล็ก จำนวน 3 แห่ง

1. โรงเรียนชุมชนวัดบ้านหนองกง
2. โรงเรียนบ้านบุตาเวสน์
3. โรงเรียนบ้านหนองบัว
4. ศูนย์เด็กก่อนเกณฑ์ในวัดหนองกง
5. ศูนย์พัฒนาเด็กเล็กบ้านบุตาเวสน์
6. ศูนย์พัฒนาเด็กเล็กองค์การบริหารส่วนตำบลหนองกง

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **สถานศึกษา** | **จำนวนครู** | **ระดับเตรียมอนุบาล** | | **ระดับอนุบาล** | | **ระดับประถม** | | **ระดับมัธยม** | | **รวมยอดเด็กนักเรียน** | **หมายเหตุ** |
| **ชาย** | **หญิง** | **ชาย** | **หญิง** | **ชาย** | **หญิง** | **ชาย** | **หญิง** |
| โรงเรียนชุมชนวัดบ้านหนองกง | 18 | - | - | 32 | 29 | 70 | 76 | - | - | 207 |  |
| โรงเรียนบ้านบุตาเวสน์ | 8 | - | - | 10 | 13 | 25 | 27 | - | - | 75 |  |
| โรงเรียนบ้านหนองบัว | 5 | - | - | 4 | 3 | 14 | 14 | - | - | 35 |  |
| ศูนย์พัฒนาเด็กเล็ก วัดหนองกง | 4 | 26 | 17 | - | - | - | - | - | - | 43 |  |
| ศูนย์พัฒนาเด็กเล็ก บ้านบุตาเวสน์ | 2 | 9 | 11 | - | - | - | - | - | - | 20 |  |
| ศูนย์พัฒนาเด็กเล็ก อบต. หนองกง | 3 | 17 | 11 | - | - | - | - | - | - | 28 |  |
| **รวม** | 40 | 52 | 39 | 46 | 45 | 109 | 117 | - | - | 408 |  |

**ที่มา-ข้อมูล พฤษภาคม พ.ศ. 2562 จากกองการศึกษาฯ อบต. หนองกง**

**4.2 สาธารณสุข**

- โรงพยาบาลส่งเสริมสุขภาพตำบล บ้านหนองตาไก้

- โรงพยาบาลส่งเสริมสุขภาพตำบล บ้านโคกศรีพัฒนา

- ศูนย์สาธารณสุขมูลฐานชุมชน

**4.3 อาชญากรรม**

อบต.หนองกง ไม่มีเหตุอาชญากรรมเกิดขึ้น แต่มีเหตุการณ์ลักขโมยทรัพย์สินประชาชนเล็กน้อย วิธีการแก้ปัญหาของ อบต.หนองกง ที่สามารถดำเนินการได้ตามอำนาจหน้าที่และงบประมาณที่มีอยู่อย่างจำกัด คือการติดตั้งกล้องวงจรปิด และติดตั้งโคมไฟฟ้าแสงสว่าง ในจุดที่เป็นที่สาธารณะ ติดตั้งสัญญาณไฟกระพริบทางร่วมทางแยก ตั้งจุดตรวจ จุดสกัด จุดบริการ ในช่วงเทศกาลที่มีวันหยุดหลายวันเพื่ออำนวยความสะดวกให้กับประชาชนแต่ปัญหาที่พบเป็นประจำคือการทะเลาะวิวาทของกลุ่มวัยรุ่นโดยเฉพาะในสถานที่จัดงานดนตรี งานมหรสพ เป็นปัญหาที่ชุมชนได้รับผลกระทบเป็นอย่างมาก การแก้ไขปัญหา คือการแจ้งเตือนให้ผู้ปกครองดูแลบุตรหลานของตน ประชาสัมพันธ์ให้ทราบถึงผลกระทบ ผลเสียหาย และโทษที่ได้รับจากการเกิดเหตุทะเลาะวิวาท การขอความร่วมมือไปยังผู้นำ การขอกำลังจาก ตำรวจ ผู้นำ อปพร. เพื่อระงับเหตุไม่ให้เกิดความรุ่นแรง แต่จะไม่ให้เกิดขึ้นเลยยังเป็นปัญหาที่ปัจจุบันไม่สามารถที่จะแก้ไขได้ ทั้งที่มีการร่วมมือกันหลายฝ่าย เป็นเรื่องที่ทาง อบต.หนองกง จะต้องหาวิธีที่จะแก้ไขปัญหาให้กับประชาชนต่อไปตามอำนาจหน้าที่ที่สามารถดำเนินการได้

**4.4 ยาเสพติด**

ปัญหายาเสพติดในชุมชนของ อบต.หนองกง จากการที่ อบต.หนองกง มีข้อมูลนั้นพบว่าในเขต อบต.หนองกง มีผู้ที่ติดยาเสพติดแต่เมื่อเทียบกับพื้นที่อื่นถือว่าน้อย และยังไม่พบผู้ค้า เหตุผลก็เนื่องมาจากว่าได้รับความร่วมมือกับทางผู้นำ ประชาชน หน่วยงานของ อบต.หนองกง ที่ช่วยสอดส่องดูแลอยู่เป็นประจำ การแก้ไขปัญหาของ อบต.หนองกง สามารถทำได้เฉพาะตามอำนาจหน้าที่เท่านั้น เช่น การณรงค์ การประชาสัมพันธ์ การแจ้งเบาะแส การฝึกอบรมให้ความรู้ ถ้านอกเหนือจากอำนาจหน้าที่ ก็เป็นเรื่องของอำเภอหรือตำรวจแล้วแต่กรณี ทั้งนี้ อบต.หนองกง ก็ได้ให้ความร่วมมือมาโดยตลอด

**4.5 การสังคมสงเคราะห์**

องค์การบริหารส่วนตำบลหนองกงได้ดำเนินการด้านสงคมสังเคราะห์ ดังนี้

1. ดำเนินการจ่ายเบี้ยยังชีพให้กับผู้สูงอายุ ผู้พิการ และผู้ป่วยเอดส์

2. รับลงทะเบียนและประสานโครงการเงินอุดหนุนเพื่อการเลี้ยงดูเด็กแรกเกิด

3. ประสานการทำบัตรผู้พิการ

4. โครงการช่วยเหลือผู้ยากจน ยากไร้ รายได้น้อย และผู้ด้อยโอกาสไร้ที่พึ่ง

5. โครงการออกเยี่ยมบ้านผู้ยากจน ยากไร้ รายได้น้อย และผู้ด้อยโอกาสไร้ที่พึ่ง

6. ดำเนินการช่วยเหลือผู้ประสบปัญหาทางสังคม

7. ศูนย์ช่วยเหลือสังคม 1300 ( OSCC )

8. ระบบสารสนเทศฐานข้อมูลเบี้ยยังชีพขององค์กรปกครองส่วนท้องถิ่น

9. รับลงทะเบียนผู้มีสิทธิ์รับเงินเบี้ยยังชีพผู้สูงอายุ ขององค์กรปกครองส่วนท้องถิ่น

10. ส่งเสริมอาชีพให้กับประชาชนในตำบลหนองกง

11. ซ่อมแซมปรับปรุงที่อยู่อาศัยให้แก่ประชาชนผู้ด้อยโอกาส ผู้ยากไร้

**5. ระบบบริการพื้นฐาน**

**5.1 การคมนาคมขนส่ง**

การคมนาคมขนส่งในเขตองค์การบริหารส่วนตำบลหนองกง มีถนนสายหลักเพื่อใช้ในการคมนาคมสัญจร คือ

* ทางหลวงแผ่นดินหมายเลข 218 (บุรีรัมย์ - นางรอง) ตัดผ่านหน้าที่ทำการองค์การบริหาร

ส่วนตำบลหนองกง

นอกจากนี้ยังมีถนนลาดยาง ถนนคอนกรีต ถนนลูกรังและถนนหินคลุกภายในชุมชน / หมู่บ้าน ทำให้ติดต่อ สัญจรไปมาระหว่างตำบล อำเภอ และจังหวัดได้สะดวกยิ่งขึ้น ซึ่งประกอบด้วย

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **หมู่ที่** | **ถนน** | | | | | | | |
| **คอนกรีต (รวม)** | | **ลาดยาง (รวม)** | | **หินคลุก (รวม)** | | **ดิน** | |
| **สาย** | **ระยะทาง(ม.)** | **สาย** | **ระยะทาง(ม.)** | **สาย** | **ระยะทาง(ม.)** | **สาย** | **ระยะทาง(ม.)** |
| หมู่ที่ 1 | 8 | 1,513 | 1 | 400 | 8 | 7,187 | 3 | 864 |
| หมู่ที่ 2 | 9 | 3,828 | 1 | 2,548 | 5 | 5,525 | - | - |
| หมู่ที่ 3 | 9 | 2,953 | 1 | 646 | 9 | 2,122 | - | - |
| หมู่ที่ 4 | 6 | 1,680 | 1 | 442 | 8 | 2,462 | - | - |
| หมู่ที่ 5 | 3 | 1,022 | 1 | 2,334 | 11 | 4,105 | - | - |
| หมู่ที่ 6 | 6 | 1,537 | 1 | 607 | 7 | 1,957 | - | - |
| หมู่ที่ 7 | 7 | 1,992 | 1 | 2,767 | 11 | 4,774 | - | - |
| หมู่ที่ 8 | 8 | 1,485 | 1 | 911 | 1 | 1,447 | - | - |
| หมู่ที่ 9 | 4 | 667 | 1 | 1,373 | 4 | 4,931 | - | - |
| หมู่ที่ 10 | 6 | 1,902 | 2 | 1,662 | 7 | 5,042 | - | - |
| หมู่ที่ 11 | 3 | 2,542 | - | - | 8 | 2,143 | - | - |
| **รวม** | **69** | **21,121** | **11** | **13,690** | **79** | **41,695** | **3** | **864** |

**5.2 การไฟฟ้า**

สำหรับการให้บริการประชาชน ด้านการไฟฟ้าในเขตองค์การบริหารส่วนตำบลหนองกง เป็นหน้าที่และความรับผิดชอบของ การไฟฟ้าส่วนภูมิภาคนางรอง ส่วนองค์การบริหารส่วนตำบลหนองกงรับผิดชอบในการบำรุงรักษาซ่อมแซมและจัดสรรงบประมาณเป็นค่าใช้จ่ายในการซื้ออุปกรณ์เฉพาะไฟฟ้าสาธารณะเพื่อให้แสงสว่าง ตามถนน ตรอก ซอย เท่านั้น

- จำนวนหลังคาเรือนที่ใช้ไฟฟ้าในเขตองค์การบริหารส่วนตำบลหนองกง จำนวน 1,650 หลังคาเรือน

- พื้นที่ที่ได้รับบริการไฟฟ้าในเขตองค์การบริหารส่วนตำบลหนองกง ร้อยละ 100 ของพื้นที่ทั้งหมด

**5.3 การประปา**

ระบบประปา ในเขตองค์การบริหารส่วนตำบลหนองกง ดำเนินการโดยกลุ่มผู้ใช้น้ำของหมู่บ้านเป็นระบบประปาบาดาลหมู่บ้าน ซึ่งมีจำนวน........4..... แห่ง และประปาระบบผิวดิน ซึ่งมีจำนวน..........7.....แห่ง โดยแยกเป็น

* ประปาบาดาล จำนวน 4 แห่ง
* ประปาระบบผิวดิน จำนวน 7 แห่ง

**5.4 โทรศัพท์**

พื้นที่ตำบลหนองกง อยู่ภายใต้การดูแลของสำนักงานโทรศัพท์อำเภอนางรอง ตั้งอยู่ถนนประจันตเขต อำเภอนางรอง ให้บริการโทรศัพท์แก่ประชาชนในเขตอำเภอนางรอง และเขตองค์การบริหารส่วนตำบลหนองกง

- จำนวนโทรศัพท์สาธารณะในเขตพื้นที่ 6 หมายเลข

- จำนวนหอกระจายข่าวประจำหมู่บ้าน 11 แห่ง

**5.5 ไปรษณีย์หรือการสื่อสารหรือการขนส่ง และวัสดุ ครุภัณฑ์**

มีไปรษณีย์ จำนวน 1 แห่ง ในเขตตำบลหนองกง ให้บริการ เวลา 08.30 – 16.30 น. ในวันจันทร์ – เสาร์ (วันเสาร์ครึ่งวัน) หยุดวันอาทิตย์

**6. ระบบเศรษฐกิจ**

**6.1 การเกษตร**

ลักษณะการประกอบอาชีพเกษตรกรรมในเขตองค์การบริหารส่วนตำบลหนองกง มีดังนี้

* การเพาะปลูกในเขตองค์การบริหารส่วนตำบลหนองกง ตำบลมีการเพาะปลูกพืชที่สำคัญ คือ การเพาะปลูกข้าว ซึ่งมีการเพาะปลูกมากกว่าพืชชนิดอื่น พื้นที่ส่วนใหญ่ของตำบลเป็นที่ราบจึงเหมาะแก่การปลูกข้าว นอกจากการปลูกข้าวแล้วยังมีการปลูกผลไม้และพืชผักด้วย

|  |  |  |  |  |
| --- | --- | --- | --- | --- |
| **หมู่บ้าน/**  **ชุมชน** | **นาข้าว (ไร่)** | **พืชไร่ (ไร่)** | **พืชสวนและอื่น ๆ (ไร่)** | **รวม** |
| บ้านหนองกง | 2,183 | - | - | 2,183 |
| บ้านโคกพัฒนา | 1,904 | - | - | 1,904 |
| บ้านหนองตาไก้ | 2,847 | 11 | - | 2,858 |
| บ้านหนองตาไก้น้อย | 1,769 | 7 | 6 | 1,782 |
| บ้านตาตึ๊ด | 1,445 | - | - | 1,445 |
| บ้านโคกพลวง | 1,364 | 3 | - | 1,367 |
| บ้านโคกศรีพัฒนา | 2,157 | - | - | 2,157 |
| บ้านบุตาเวสน์ | 1,172 | 9 | - | 1,181 |
| บ้านโคกก้านเหลือง | 894 | - | - | 894 |
| บ้านหนองพลวง | 1,947 | 3 | 5 | 1,955 |
| บ้านหนองบัว | 1,007 | 5 | 13 | 1,025 |
| รวม | 18,689 | 38 | 24 | 18,751 |

**6.2 การประมง**

**ข้อมูลจากประมงอำเภอ**

|  |  |  |  |  |
| --- | --- | --- | --- | --- |
| หมู่บ้าน/  ชุมชน | บ่อปลา  (ไร่) | บ่อกุ้ง ปู และหอย  (ไร่) | รวม  (ไร่) | สัตว์น้ำที่เลี้ยงในกระชัง  (ตารางเมตร) |
| บ้านหนองกง | 687 | - | 687 | - |
| บ้านโคกพัฒนา | 5 | - | 5 | - |
| บ้านหนองตาไก้ | 87 | - | 87 | - |
| บ้านหนองตาไก้น้อย | 30 | - | 30 | - |
| บ้านตาตึ๊ด | 20 | - | 20 | - |
| บ้านโคกพลวง | 3 | - | 3 | - |
| บ้านโคกศรีพัฒนา | 65 | - | 65 | - |
| บ้านบุตาเวสน์ | 12 | - | 12 | - |
| บ้านโคกก้านเหลือง | 22 | - | 22 | - |
| บ้านหนองพลวง | 79 | - | 79 | - |
| บ้านหนองบัว | 222 | - | 222 | - |
| **รวม** | **1,232** | - | **1,232** | - |

**ข้อมูลจากประมงอำเภอ**

**6.3 การปศุสัตว์**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **หมู่บ้าน/**  **ชุมชน** | **โค**  **(ตัว)** | **กระบือ**  **(ตัว)** | **สุกร**  **(ตัว)** | **แพะ**  **(ตัว)** | **แกะ**  **(ตัว)** | **เป็ด**  **(ตัว)** | **ไก่**  **(ตัว)** | **ห่าน**  **(ตัว)** | **นกกระทา**  **(ตัว**) | **อื่นๆ**  **(ตัว)** | **รวม**  **(ตัว)** |
| บ้านหนองกง | 54 | 52 | - | - | - | 17 | 876 | - | - | 2 | 1,001 |
| บ้านโคกพัฒนา | 78 | 103 | - | - | - | 124 | 1,940 | - | - | - | 2,245 |
| บ้านหนองตาไก้ | 47 | 74 | - | - | - | 36 | 1,416 | - | - | - | 1,573 |
| บ้านหนองตาไก้น้อย | 67 | 29 | - | - | - | 16 | 1,156 | - | - | 2 | 1,270 |
| บ้านตาตึ๊ด | 43 | 22 | - | - | - | 43 | 862 | - | - | - | 970 |
| บ้านโคกพลวง | 75 | 25 | - | - | - | 34 | 1,271 | - | - | - | 1,405 |
| บ้านโคกศรีพัฒนา | 73 | 57 | - | - | - | 79 | 1,410 | - | - | - | 1,619 |
| บ้านบุตาเวสน์ | 16 | 25 | - | - | - | 4 | 609 | - | - | - | 654 |
| บ้านโคกก้านเหลือง | 16 | 7 | - | - | - | 12 | 491 | - | - | - | 526 |
| บ้านหนองพลวง | 93 | 68 | - | - | - | 28 | 867 | - | - | - | 1,056 |
| บ้านหนองบัว | 46 | 53 | - | - | - | 40 | 979 | - | - | - | 1,118 |
| **รวม** | **608** | **515** | **-** | **-** | **-** | **433** | **11,877** | **-** | **-** | **4** | **13,437** |

**6.4 การบริการ**

มีสถานีขนส่ง 1 แห่ง อยู่ในเขตอำเภอนางรอง

**6.5 การท่องเที่ยว**

องค์การบริหารส่วนตำบลหนองกง มีแหล่งท่องเที่ยวในพื้นที่ คือ กลุ่มหมู่บ้านท่องเที่ยวไหน กลุ่มไม้ดอก ไม้ประดับ กลุ่มข้าวเม่า กลุ่มทอเสื่อกก กลุ่มผลิตปุ๋ยเกษตรอินทรีชีวภาพ และแหล่งท่องเที่ยวของจังหวัดบุรีรัมย์ ได้แก่ อุทยานประวัติศาสตร์เขาพนมรุ้ง ปราสาทหินเมืองต่ำ สนามแข่งรถช้างอินเตอร์เนชั่นแนล สนามฟุตบอล ไอโมบายสเตเดียม

**6.6 อุตสาหกรรม**

**6.7 การพาณิชย์และกลุ่มอาชีพ**

สถานประกอบการด้านพานิชยกรรม

1. ปั๊มน้ำมันใหญ่ 1 แห่ง

2. ปั้มน้ำมันหลอด 5 แห่ง

3. โรงสีข้าวขนาดเล็ก 19 แห่ง

4. ร้านค้าต่างๆ จำนวนประมาณ 100 แห่ง

5. อู่ซ่อมรถยนต์ 2 แห่ง

6. ร้านขายอุปกรณ์ก่อสร้าง 1 แห่ง

7. ร้านซ่อมรถจักรยานยนต์ 4 แห่ง

8. ร้านอาหาร 11 แห่ง

9. ร้านเสริมสวย 7 แห่ง

10. ร้านขายสินค้าทางการเกษตร 1 แห่ง

11. ร้านผลิตเฟอร์นิเจอร์ 1 แห่ง

12. ร้านทำอลูมิเนียม 3 แห่ง

**6.8 แรงงาน**

จากการสำรวจข้อมูลพื้นฐานพบว่า ประชากรที่มีอายุ 15 – 60 ปี อยู่ในกำลังแรงงาน ร้อยละ 95 เมื่อเทียบกับอัตราส่วนกับจังหวัด ร้อยละ 73.99 ซึ่งสูงกว่ามาก แต่ค่าแรงในพื้นที่ต่ำกว่าระดับจังหวัด โดยเฉพาะแรงงานด้านการเกษตร ประชากรอายุระหว่าง 25-50 ปี บางส่วน ไปรับจ้างทำงานนอกพื้นที่

ปัญหาที่พบคือ ประชากรต้องไปทำงานนอกพื้นที่ในเมืองที่มีโรงงานอุตสาหกรรม บริษัท ห้างร้านใหญ่ๆ เพราะในพื้นที่ไม่มีโรงงานอุตสาหกรรมที่มีการจ้างแรงงานเยอะ เพราะพื้นที่ส่วนมากเป็นที่อยู่อาศัย ปัญหานี้ยังไม่สามารถแก้ไขได้

**7. ศาสนา ประเพณี วัฒนธรรม**

**7.1 การนับถือศาสนา**

ประชาชนส่วนใหญ่ในเขตพื้นที่องค์การบริหารส่วนตำบลหนองกง นับถือศาสนาพุทธ และมีวัดที่ตั้งอยู่ในเขตพื้นที่ของตำบลทั้งสิ้น 4 แห่ง ดังนี้

|  |  |  |  |
| --- | --- | --- | --- |
| ประเภท | จำนวน | ชื่อ | สถานที่ตั้ง |
| 1.วัด | 4 แห่ง | 1. วัดบ้านหนองกง  2. วัดตาไก้พลวง  3. วัดบ้านบุตาเวสน์  4. วัดบ้านหนองบั | หมู่ที่ 1  หมู่ที่ 3  หมู่ที่ 8  หมู่ที่ 11 |

* 1. **ประเพณีและงานประจำปี**

1. ประเพณีสงกรานต์ วันที่ 12 - 13 เมษายน ของทุกปี นำประชาชนในเขตองค์การบริหารส่วน ตำบลเข้าร่วมรดน้ำดำหัวผู้สูงอายุ
2. ประเพณีลอยกระทง วันขึ้น 15 ค่ำ เดือน 12 สนับสนุนส่งเสริมหมู่บ้านจัดงานประเพณีลอยกระทง ของหมู่บ้าน
3. ประเพณีบุญบั้งไฟประจำตำบล จัดเป็นประจำทุกปีช่วงระหว่างเดือน เมษายน – พฤษภาคม
4. ประเพณีบุญกลางบ้าน ระหว่างเดือน เมษายน -มิถุนายน

**7.3 ภูมิปัญญาท้องถิ่น ภาษาถิ่น**

ภูมิปัญญาท้องถิ่น ในเขตองค์การบริหารส่วนตำบลหนองกง ได้อนุรักษ์ภูมิปัญญาท้องถิ่น ได้แก่ วิธีการทำเครื่องจักสารใช้สำหรับในครัวเรือน วิธีการเลี้ยงไหมและการทอผ้าไหม วิธีการทอเสื่อจากต้นกก และวิธีการจับปลาธรรมชาติ ในเขตองค์การบริหารส่วนตำบลหนองกง ประชาชนส่วนใหญ่อบพยพมาจากจังหวัดศรีสะเกษและจังหวัดสุรินทร์ มีภาษาถิ่นหลากหลายที่ใช้สื่อสารในชีวิตประจำวัน เช่นภาษาถิ่นไทยนางรอง (ไทยเดิ้ง) ซึ่งมีสำเนียงคล้ายภาษาถิ่นไทยโคราช นอกนั้นเป็นภาษาถิ่นไทยอีสาน เขมร ส่วย ปนอยู่บ้างเล็กน้อย มีการบริหารจัดการในรูปแบบองค์กรปกครองส่วนท้องถิ่น

**7.4 สินค้าพื้นเมืองและของที่ระลึก**

ประชาชนในเขต อบต.หนองกง ได้ผลิตของใช้พื้นเมืองขึ้นใช้ในครัวเรือนและเหลือเอาไว้จำหน่ายบ้าง ได้แก่ ผ้าที่ทอจากผ้าฝ้ายและผ้าไหม ไม้ดอกไม้ประดับ ไม้มงคล เสื่อที่ทอจากต้นกก เครื่องจักรสานที่ทำจากไม้ไผ่ ปุ๋ยอินทรีชีวภาพ

**8. ทรัพยากรธรรมชาติ**

**8.1 น้ำ**

น้ำที่ใช่ในการอุปโภค-บริโภค เป็นน้ำที่ได้จากน้ำฝน และน้ำที่ซื้อจากโรงผลิตน้ำดื่ม ซึ่งจะต้องนำมาผ่านกระบวนการของระบบประปา สำหรับน้ำใต้ดินมีปริมาณน้อย ไม่สามารถนำขึ้นมาใช้ให้พอเพียงได้ และบางแห่งเค็ม ไม่สามารถใช้ดื่มและอุปโภคได้

มีแหล่งน้ำที่ใช้สำหรับ อุปโภค-บริโภค จำนวน 22 แห่ง แหล่งน้ำทั้ง 22 แห่งเคยเป็นแหล่งน้ำที่เกิดขึ้นตามธรรมชาติและ อบต. ได้ดำเนินการปรับปรุงก่อสร้างขึ้นใหม่เพื่อเพียงพอกับการอุปโภคและบริโภคของประชาชน ดังนี้

ลำห้วย - แห่ง สระน้ำ 14 แห่ง

หนองน้ำ 5 แห่ง บ่อน้ำตื้น - แห่ง

ลำคลอง 3 แห่ง บ่อบาดาล - แห่ง

บึง - แห่ง อ่างเก็บน้ำ - แห่ง

แม่น้ำ - แห่ง ฝาย แห่ง

อื่นๆ *(ระบุ)* - แห่ง เหมือง - แห่ง

**8.2 ป่าไม้**

ในเขต อบต.เป็นป่าโปร่งพื้นที่ป่าไม่รกทึบ มีต้นไม้ขนาดเล็กและขนาดกลาง ไม่เด่นเป็นไม้ในวงศ์ยาง ฤดูแล้งจะผลัดใบ

**8.3 ภูเขา**

ในเขต อบต.ไม่มีภูเขา

**8.4 คุณภาพของทรัพยากรธรรมชาติ**

ในพื้นที่ของ อบต.ส่วนมากเป็นพื้นที่สำหรับเพาะปลูก ที่อยู่อาศัย ร้านค้า สถานประกอบการ ตามลำดับ และมีพื้นที่เป็นพื้นที่สาธารณะ ทรัพยากรธรรมชาติในพื้นที่ ก็ได้แก่ ดิน น้ำ ต้นไม้ อากาศที่ไม่มีมลพิษ น้ำในการเกษตรก็ต้องรอฤดูฝน มีแหล่งน้ำใช้ในการเกษตรไม่เพียงพอ ปัญหาคือยังไม่สามารถหาแหล่งน้ำสำหรับการเกษตรได้เพิ่มขึ้น

9.อื่น ๆ (ถ้ามีระบุด้วย)

-